नाइजीरिया में 100 आतंकी ढेर; अमेरिका में राहुल की ट्रक सवारी
Dainik Bhaskar Morning News and Latest Headlines; Here are today's top stories for you On Dainik Bhaskar. बंगाल पंचायत चुनाव से पहले फिर हिंसा:TMC नेताओं ने विपक्षी कैंडीडेट का रास्ता रोका, - अमेरिका में ट्रक की सवारी की:ड्राइवर की कमाई सुनकर हैरान रह गए - बृजभूषण Vs रेसलर्स विवाद:4 महिला पहलवानों ने ऑडियो-वीडियो सबूत दिए
नमस्कार,
कल की बड़ी खबर नाइजीरिया में हुई एयर स्ट्राइक से जुड़ी रही। एयरफोर्स ने 100 से ज्यादा आतंकियों को ढेर किया। वहीं, राहुल गांधी ने अमेरिका दौरे के दौरान ट्रक की सवारी की और 190 किलोमीटर का सफर किया। हम आपको आगे बताएंगे कि राहुल ने भारतीय मूल के ट्रक ड्राइवर से क्या बातचीत की...।
लेकिन कल की बड़ी खबरों से पहले आज के प्रमुख इवेंट्स, जिन पर रहेगी नजर…
अब कल की बड़ी खबरें...
1. बंगाल में पंचायत चुनाव को लेकर हिंसा जारी, हाईकोर्ट ने सेंट्रल फोर्स की तैनाती का आदेश दिया
पश्चिम बंगाल में पंचायत चुनाव को लेकर हिंसा जारी है। इंडियन सेक्युलर फ्रंट (ISF) ने TMC पर नामांकन दाखिल करने से रोकने का आरोप लगाया। ISF ने कहा कि साउथ-24 परगना में उसका कैंडिडेट नामांकन भरने जा रहा था, तभी TMC के लोगों ने उसके साथ मारपीट की।
उधर, कोलकाता हाईकोर्ट ने पंचायत चुनाव में सेंट्रल फोर्स की तैनाती का आदेश दिया है। इसके अलावा हर बूथ में CCTV कैमरा लगाने के निर्देश दिए हैं। कोर्ट ने कहा कि अगर किसी जगह कैमरा नहीं लग पाता तो चुनाव के दौरान वहां की वीडियोग्राफी की जाएगी।
पूरी खबर यहां पढ़ें...
2. बृजभूषण के खिलाफ 4 महिला पहलवानों ने सबूत दिए, 15 जून को पुलिस चार्जशीट पेश करेगी
WFI के पूर्व अध्यक्ष बृजभूषण के खिलाफ 4 महिला पहलवानों ने पुलिस को सबूत के तौर पर ऑडियो और वीडियो दिए हैं। हालांकि, दिल्ली पुलिस के एक अधिकारी ने दावा किया कि शिकायतकर्ताओं ने पर्याप्त सबूत नहीं दिए, जिससे आरोप सही साबित हो सकें।
बालिग पहलवानों के मामले में 15 जून को दिल्ली पुलिस चार्जशीट पेश करेगी। सूत्रों की माने तो नाबालिग रेसलर के केस में पुलिस क्लोजर रिपोर्ट दाखिल कर सकती है। नाबालिग लड़की ने बृजभूषण के खिलाफ लगाए सेक्शुअल हैरेसमेंट के आरोप वापस ले लिए हैं।
पूरी खबर यहां पढ़ें...
3. राहुल ने अमेरिका में ट्रक की सवारी की, पंजाबी सिंगर सिद्धू मूसेवाला के गाने सुने
चंडीगढ़ के बाद राहुल ने अमेरिका में भी ट्रक की सवारी की। उन्होंने वॉशिंगटन से न्यूयॉर्क तक 190 किलोमीटर का सफर किया। इस दौरान राहुल ने पंजाबी सिंगर सिद्धू मूसेवाला के गाने सुने और भारतीय मूल के ट्रक ड्राइवर तजिंद्र सिंह से राजनीति पर चर्चा की।
सफर के दौरान राहुल ने ट्रक ड्राइवर से उसकी इनकम पूछी। इस पर ड्राइवर ने बताया कि वो हर महीने 8 लाख रुपए कमा लेता है। उसने आगे कहा कि अमेरिका में एक ट्रक ड्राइवर अपना घर चला सकता है, लेकिन भारत में ये संभव नहीं है।
पूरी खबर यहां पढ़ें...
4. हरियाणा की BJP सरकार ने किसानों की मांगें मानी, जेल में बंद किसान नेता आज रिहा होंगे 
हरियाणा में 6 जून से चल रहा किसान आंदोलन खत्म हो गया। राज्य की भाजपा सरकार ने किसानों की सभी मांगें मान ली हैं। सूरजमुखी पर MSP बढ़ाने की मांग स्वीकार कर लिया है। इसके साथ ही जेल में बंद किसान नेताओं को आज रिहा कर दिया जाएगा।
मांगे पूरी होने पर किसानों ने जश्न मनाते हुए खीर का लंगर लगाया। इस दौरान किसान नेता राकेश टिकैत ने कहा कि ये अभी फाइनल जीत नहीं है। फिलहाल हरियाणा में अपना विरोध प्रदर्शन खत्म कर रहे हैं, लेकिन देशभर में MSP बढ़ाने को लेकर लड़ाई जारी रहेगी।
पूरी खबर यहां पढ़ें...
5. नाइजीरिया में एयरफोर्स ने आतंकियों पर एयर स्ट्राइक की, 100 से ज्यादा आतंकी ढेर हुए 
नाइजीरिया की एयरफोर्स ने आतंकी संगठन बोको हरम के ठिकानों पर एयर स्ट्राइक की। इसमें 100 से ज्यादा आतंकी मारे गए। रिपोर्ट्स के मुताबिक, एयरफोर्स ने 9 से 11 जून के बीच कई एयर स्ट्राइक कीं। सेना को आतंकियों के लोकेशन की जानकारी एक इंटेलिजेंस रिपोर्ट से मिली थी।
इसके बाद एयरफोर्स ने ऑपरेशन के लिए करीब एक हफ्ते की तैयारी की। फिर वोजा इलाके में एयर स्ट्राइक कर दिया। ये वो इलाका है, जिसे आतंकियों का गढ़ माना जाता है। बोको हरम ईस्ट अफ्रीका का सबसे खतरनाक आतंकी संगठन है। ये ग्रुप ड्रग्स स्मगलिंग और किडनैपिंग से वसूली जैसे गैरकानूनी काम भी करता है।
पूरी खबर यहां पढ़ें...
आज का कार्टून BY मंसूर नकवी...
कुछ अहम खबरें हेडलाइन में...
अब खबर हटके...
अजनबी के साथ शराब पीकर अपनी ही कार भूला व्यक्ति, मेट्रो से पहुंचा घर 
गुरुग्राम में एक व्यक्ति ने अपनी कार में बैठकर अजनबी के साथ खूब शराब पी। वो नशे में इतना धुत हो गया कि अपनी कार को ही भूल गया। अजनबी के कहने पर मेट्रो की मदद से घर चल गया। अगले दिन जब उसका नशा उतरा तो याद आया कि कार, लैपटॉप, मोबाइल और 18,000 कैश चोरी हो गए हैं। उसने थाने पहुंचकर मामले की शिकायत दर्ज करवाई। पुलिस अब CCTV की मदद से अजनबी व्यक्ति की तलाश कर रही है। पढ़ें पूरी खबर...
खबरें जो सबसे ज्यादा पढ़ी गईं...
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...